Smaragdroheline

Smaragdroheline on üks rohelistest värvitoonidesthttp://eki.ee/dict/ekss/index.cgi?Q=smaragdroheline&F=M, nimetatud vääriskivi smaragdi järgi. Värvitoon on sügav ja küllastatud, kergelt jaheda tooniga roheline, külmem pudelrohelisest ja kroomoksiidrohelisest.

Värvus seostub puhtuse ja looduslikkusega, uuenemisega ja kevadisega, kasutatakse sageli läbipaistvate ja läikivate objektide kohta, ka vee kohtaÉmeraude. - pourpre.com

 Pildid 

 Variatsioonid 
Ernst Friedrich Glockeri "Grundriss der Mineralogie ..." nimetab smaragdrohelist puhtaimaks roheliseks "mis endas nii sinist kui ka kollast näitab"Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 126.

1821. aasta värviõpik "Werner's Nomenclature of Colours" nimetab smaragdrohelist (emerald green) rohelise karaktervärvuseks; see on segatud võrdsetes kogustes Berliini sinisest ja gummigutikollasest. Värvinäidis on pigem hele ja mitte kuigi külma tooniga; selle näideteks toob ta smaragdi ja piilpardi isaslinnu tiival oleva rohelise laiguhttps://www.c82.net/werner/#greens.

Pantone värvikaardi toon 17-5641 Emerald on sügavatooniline külm roheline  .

Prantsuskeelne värvinimetuste portaal pourpre.com pakub smaragdrohelise (émeraude, vert émeraude) vasteks toonivahemiku erksast jahedast rohelisest veidi soojema, rohurohelise taolise värvuseni 

RAL Classic värvikaardi toon RAL 6001 Smaragdgrün on sama tumedusega, ent palju soojatoonilisem värv   https://www.ralcolorchart.com/ral-classic/ral-6001-emerald-green.

Pantone smaragdrohelisest palju heledam, aga samuti jahedatooniline on veebivärv Emerald  https://www.htmlcsscolor.com/hex/50C878https://www.colorhexa.com/50c878.

 Kasutamine 
Smaragdrohelise nime all tunti 19. sajandil sünteesitud ja kiiresti moevärviks saanud eredavärvilist külmrohelist värvipigmenti, Schweinfurti rohelist ehk Pariisi rohelist, mille põhiliseks komponendiks on mürgine vaskatsetaatarseniidhttps://janeaustensworld.wordpress.com/2010/03/05/emerald-green-or-paris-green-the-deadly-regency-paint/. Sama pigmenti kasutati õlivärvides, mida impressionistid innukalt kasutasid. On arvatud, et Monet' vanas eas pimedaksjäämise võis põhjustada rohke smaragdrohelise kasutus roheluse maalimisel.

Smaragdroheliseks (vert émeraude) on prantsuse keeles nimetatud ka värvipigmenti kroomhüdroksiidrohelist ja sellest tehtud värvihttp://www.webexhibits.org/pigments/indiv/overview/viridian.html.

Tänapäeva smaragdrohelised värvained, mis annavad värvuse õli-, akrüül- ja akvarellvärvidele, on enamasti sünteetilised orgaanilised ühendid, nagu näiteks ftalotsüaniinrohelinehttp://www.artiscreation.com/green.html#.XDfLlFUzaUk.

Pantone Inc. kuulutas smaragdrohelise (Pantone 17-5641) 2013. aasta värviks.

 Vaata ka 
mürkroheline
pardiroheline
Schweinfurdi roheline

 Viited 

Kategooria:Rohelised värvitoonid